देश की शीर्ष महिला बैडमिंटन खिलाड़ी सायना नेहवाल विश्व बैडमिंटन महासंघ (बीडब्ल्यूएफ) द्वारा गुरुवार को जारी ताजा रैंकिंग में एक स्थान के लाभ के साथ पांचवें पायदान पर पहुंच गईं। इसी महीने हुए दो बैडमिंटन टूर्नामेंटों, डेनमार्क और फ्रेंच ओपन, में क्वार्टर फाइनल तक का सफर तय करने के बाद सायना दोबारा शीर्ष पांच में प्रवेश करने में सफल रहीं।दोनों टूर्नामेंटों में सायना को क्वार्टर फाइनल मैचों में चीन की शिजियान वांग से हार झेलनी पड़ी।भारत की दूसरे नंबर की महिला खिलाड़ी पी. वी. सिंधू 10वें पायदान पर बनी हुई हैं।बेहद शानदार फॉर्म में चल रहे पारुपल्ली कश्यप ने शीर्ष 20 में वापसी करते हुए 17वीं वरीयता हासिल कर ली।कश्यप ने डेनमार्क ओपन में जहां सेमीफाइनल तक का सफर तय किया, वहीं फ्रेंच ओपन में वह क्वार्टर फाइनल तक पहुंचने में सफल रहे।एक अन्य भारतीय किदांबी श्रीकांत 16वें पायदान पर बने हुए हैं।ज्वाला गुट्टा और अश्विनी पोनप्पा की भारतीय महिला युगल जोड़ी ने भी शीर्ष 20 में वापसी कर ली। ज्वाला-अश्विनी को जोड़ी को 20वीं वरीयता मिली है।मिश्रित युगल जोड़ी में हालांकि शीर्ष 25 में कोई भी भारतीय जोड़ी नहीं है।
awa_Deva